शाहबाज नदीम

शाहबाज नदीम (जन्म १२ अगस्त १९८९)एक भारतीय धीमी गति के बाएं हाथ के ऑर्थोडॉक्स गेंदबाज हैं। इन्होंने बिहार अंडर-१४ टीम और भारतीय अंडर-१९ के लिए खेला है और वर्तमान में झारखंड और दिल्ली डेयरडेविल्स के लिए खेलते हैं।

शाहबाज नदीम मुख्य रूप से बाएं हाथ से गेंदबाजी ही करते है लेकिन वैकल्पिक बल्लेबाजी के लिए भी जाने जाते है इस कारण ये इंडियन प्रीमियर लीग में पिछले कई सालों से दिल्ली डेयरडेविल्स की टीम में हरफनमौला खिलाड़ी की भूमिका निभा रहे है।

कैरियर

शाहबाज नदीम ने अपने घरेलू क्रिकेट की शुरुआत साल २००४ में केरल के खिलाफ झारखंड की तरफ से खेलते हुए प्रथम श्रेणी क्रिकेट की शुरुआत की थी। जबकि इन्होंने अपना पहला लिस्ट ए क्रिकेट मैच २००५ में ओडिसा के खिलाफ खेला था।

इंडियन प्रीमियर लीग में ये २०११ इंडियन प्रीमियर लीग के सीजन से २०१८ इंडियन प्रीमियर लीग तक दिल्ली डेयरडेविल्स के लिए खेलते आ रहे है।अपने लगातार अच्छे प्रदर्शन के कारण कुलदीप यादव के अचानक चोटिल हो जाने के वजह से उन्हें दक्षिण अफ्रीका के खिलाफ तीसरे टेस्ट मैच 19 अक्टूबर 2019 में जो कि राँची में होने वाला था उसमें शामिल किया गया।

सन्दर्भ

श्रेणी:भारतीय क्रिकेट खिलाड़ी
श्रेणी:बिहार के लोग
श्रेणी:1989 में जन्मे लोग
श्रेणी:जीवित लोग
श्रेणी:हरफनमौला खिलाड़ी
श्रेणी:बाएं हाथ के गेंदबाज